স্টিভেন হকিং
স্টিভেন উইলিয়াম হকিং, সিএইচ, সিবিই, এফআরএস, পিএইচডি (; ৮ জানুয়ারি, ১৯৪২ - ১৪ মার্চ ২০১৮) বিশিষ্ট ইংরেজ তাত্ত্বিক পদার্থবিজ্ঞানী ও গণিতজ্ঞ হিসেবে বিশ্বের সর্বত্র পরিচিত ব্যক্তিত্ব। তাঁকে বিশ্বের সমকালীন তাত্ত্বিক পদার্থবিদদের মধ্যে অন্যতম গণ্য করা হয়। হকিং কেমব্রিজ বিশ্ববিদ্যালয়ের সেন্টার ফর থিওরেটিক্যাল কসমোলজির গবেষণা প্রধান ছিলেন। তিনি ১৯৭৯ থেকে ২০০৯ সাল পর্যন্ত কেমব্রিজ বিশ্ববিদ্যালয়ের লুকাসীয় অধ্যাপক ছিলেন এবং ২০০৯ সালের ১ অক্টোবর এই পদ থেকে অবসর নেন। এছাড়াও তিনি কেমব্রিজের গনভিল ও কেইয়ুস কলেজের ফেলো হিসেবে কাজ করেছেন।
লুসি হকিং
২০০৮ সালের এপ্রিলে হকিং নাসার ৫০তম জন্মদিনের লেকচার সিরিজে অংশগ্রহণ করেন, যেখানে তিনি শিশু ও বিজ্ঞান শিক্ষা সম্পর্কে কথা বলেন। "জর্জেস সিক্রেট কি" এর অভিজ্ঞতার উপর ভিত্তি করে তিনি শিশুদের জন্য পদার্থবিদ্যা এবং জ্যোতির্বিদ্যা সম্পর্কে কথা বলেন। তার ভাষণের প্রধান দিক ছিলো অল্প বয়স থেকেই শিশুদের বিজ্ঞান শিক্ষার সাথে পরিচিত করা নিয়ে।